[{"text_idx": "#000002", "text": "La 30an de januaro aperis la literatura suplemento al La Ondo de Esperanto por la 2022a jaro (lau\u0306 la normoj pdf kaj epub). G\u0302i estas nova traduko de Kandido, au\u0306 Optimismo, filozofia romano de Voltero, unue publikigita en la jaro 1759a. En la jaro 1929a g\u0302in elfrancigis Eu\u0306geno Lanti\u2019. Sergio Pokrovskij reviziis kaj reverkis la tradukon en la jaroj 2021a\u20132023a."}, {"text_idx": "#000003", "text": "En la nova traduko de Kandido estas korektitaj tradukaj kaj lingvaj eraroj de la Lantia teksto. La tro franceca frazosintakso (konscie elektita de Lanti\u2019) estas malpezigita kaj rearang\u0302ita lau\u0306 la tradicio Esperanta. La apero de PV (unu jaron post la publikigo de la Lantia traduko kaj iniciatita g\u0302uste de Lanti\u2019) kaj PIV kontribuis al pliric\u0302igo kaj stabiligo de la leksiko, kaj ankau\u0306 tio ebligis precizigi la tradukojn en la prilaborita teksto."}, {"text_idx": "#000004", "text": "Alvoko kontribui al la kongresa temo de la 108a UK en Torino: Enmigrado \u2013 kunfluo de homaj valoroj"}, {"text_idx": "#000005", "text": "En c\u0302iuj epokoj de la historio homoj migris de unu regiono al alia, de unu lando al alia \u2013 c\u0302u por trovi lokon por kultivi teron kaj nutri sian familion, c\u0302u \u2013 en la nuntempo \u2013 por studi au\u0306 labori. Homoj kun diversaj kulturaj fonoj, kun diversaj gepatraj lingvoj kunvivas en sama loko, tiel homaj valoroj kunfluas kaj kontribuas al la pluevoluigo de socioj. Migrado estas inspiro, ne nur por la homoj, kiuj migras, sed ankau\u0306 por tiuj, kiuj renkontos la migranton kiel novan najbaron."}, {"text_idx": "#000006", "text": "Anina Stecay en sia malferma prezento de la 44a Boao meditas pri la loko de beletra revuo, kaj pli vaste de literaturo en la tempo, kiam okazas militaj agadoj, kaj konkludas: \u201cLiteraturo estas do ne vantaj\u0302o, sed profunda homa bezono ec\u0302 kaj aparte en tiuj tempoj. Kaj iagrade (esper)eble g\u0302i povas esti \u2013 kiel Esperanto mem \u2013 komunikilo por transsalti la barojn de propagando, ideologio kaj milita malhumaneco\u201d."}, {"text_idx": "#000010", "text": "En 2022 la pandemio mildig\u0302is, tiel eblis jam renkontig\u0302i surloke, kio estas grava por personaj kontaktoj, sed restis ankau\u0306 la eblecoj de reta alig\u0302o al la eventoj (ekzemple. al la Montreala UK aldonig\u0302is la Virtuala Kongreso), tiel ni povis vere g\u0302ui grandskale Esperantion. La ekfunkciado de la C2-nivelo de la KER-ekzameno estis granda pas\u0302o por serioze trakti esperanton."}, {"text_idx": "#000012", "text": "La holokau\u0306sta memoro kaj klerigo pri viktimoj kaj supervivintoj de naziismo estas ne nur momentoj de funebro kaj honorigo. Ili estas ankau\u0306 gravaj atentigoj pri nuntempaj viktimoj de persekutado kaj misinformado. Pli ol c\u0302iam, ni bezonas kontrau\u0306batali malaman paroladon, antisemitismon kaj aliajn antau\u0306jug\u0302ojn, kaj preventi genocidon."}, {"text_idx": "#000013", "text": "Ni aparte memoras la familianojn de Ludoviko Lazaro Zamenhof, la kreinto de Esperanto, kaj la multajn aliajn persekutitajn esperantistojn, kiuj perdis siajn vivojn. Preskau\u0306 c\u0302iuj rektaj familianoj de Zamenhof pereis: nur unu lia nepo transvivis tiujn terurajn jarojn. La Nazia Germanio kontrau\u0306staris Esperanton c\u0302ar g\u0302ia kreinto estis judo kaj pro la tutmondistaj kaj homrajtaj idealoj de la Esperanto-movado."}, {"text_idx": "#000015", "text": "La subtena laboro de volontuloj estas nemalhavebla por asocioj kiel UEA kaj ankau\u0306 por la Universala Kongreso. Se vi pretas kunlabori kiel volontulo por la 108a Universala Kongreso, kiu okazos en Torino (de la 29a de julio g\u0302is la 5a de au\u0306gusto), anoncu vin pere de la volontula formularo: mallonge.net/volontuloj2023. Subvencio por c\u0302eesti la UK-on estas havebla danke al la fondaj\u0302o \u201cPartoprenu UK-on\u201d. Pere de g\u0302i UEA havas la eblon subteni c\u0302efe la alig\u0302kotizon de kelkaj kongresanoj, en kelkaj kazoj ankau\u0306 la mang\u0302o- kaj log\u0302ado-kostojn, preferinde en la plej malaltaj kategorioj, kaj en esceptaj kazoj la vojag\u0302kostojn. Homoj el iu ajn lando, kiuj deziras volontuli kaj bezonas tian helpon, povas kandidatig\u0302i por subvencio."}, {"text_idx": "#000017", "text": "Ni dau\u0306rigas aperigi respondojn al la demandoj de nia tradicia jarfina enketo pri la atingoj kaj malsukcesoj en Esperantujo dum 2022. La kvina (alfabetorde) respondinto estas Dennis Keefe (Usono/Hispanio), iniciatinto de Lingvaj Festivaloj kaj de Universitato de Esperanto."}, {"text_idx": "#000018", "text": "Eventoj kaj novaj\u0302oj en Esperantujo pli kaj pli abundas. En la lastaj jaroj nur en la retejo aperadis pli ol 11500 eventoj listigitaj de c\u0302irkau\u0306 1500 organizantoj! Tamen rigardante unu parton de la verda panoramo, speciale elstaras la universitata laboro."}, {"text_idx": "#000019", "text": "Antau\u0306 c\u0302io lancig\u0302is la longtempe planita, dujara, magistra programo de la Universitato Adam Mickiewicz sub la gvido de Ilona Koutny. Tio estas signifoplena, historia novaj\u0302o. Aliflanke, en C\u0302inio c\u0302i jare 25 studentoj diplomig\u0302is pri la studtemo \u201cEsperanto\u201d en bakalau\u0306ara programo de la universitato Zaozuang."}, {"text_idx": "#000020", "text": "Kadre de la 108a UK en Torino okazos la 76a sesio de la Internacia Kongresa Universitato (IKU). UEA invitas proponojn por IKU-prelegoj, kiuj estu sendataj al la IKU-sekretario (amri@huji.ac.il) plej laste la 31an de januaro 2023. Lige kun la IKU okazos studsesio de Akademio Internacia de la Sciencoj (AIS). Kandidatoj por IKU-prelego povas samtempe proponi AIS-kurson, kiu konsistos el unu IKU-prelego, 1-2 kromaj prelegoj kaj eventuale ekzameneto. Tiuokaze bonvolu indiki, c\u0302u la IKU-propono estu konsiderata ankau\u0306 kiel AIS-kurso. Kiel en Montrealo, ankau\u0306 en Torino la IKU-prelegoj povas esti virtualaj, nome eblos prelegi per Zoom."}, {"text_idx": "#000021", "text": "Bluaj c\u0302evaloj, kurbe klinaj domoj kaj torditaj korpoj"}, {"text_idx": "#000023", "text": "Secesio estas la titolo de la nova romano de Sten Johansson. La vorto \u201csecesio\u201d ne nur estas apartig\u0302o disde socia korpo (jen la klarigo de NPIV), sed, lau\u0306 la difino de la verkisto \u00abankau\u0306 nomo de artaj movadoj por apartig\u0302i disde la tradicia \u201cakademia\u201d arto, precipe la Viena Secesio ekde 1897, pli-malpli identa kun la okcidenteu\u0306ropa Nova Arto kaj la germania-nordeu\u0306ropa Jugendstil (junag\u0302stilo)\u00bb."}, {"text_idx": "#000024", "text": "La intrigo de c\u0302i tiu romano okazas dum unu el la plej interesaj kaj fekundaj sed samtempe tragikaj epokoj de la mezeu\u0306ropa kulturhistorio."}, {"text_idx": "#000028", "text": "Al la demandoj de la tradicia jarfina enketo de La Ondo de Esperanto pri la atingoj kaj malsukcesoj en Esperantujo dum 2022 respondas \u201cArko\u201d Gong Xiaofeng (C\u0302inio), vicprezidanto de ILEI kaj prezidanto de C\u0302ina Ligo de Esperantistaj Instruistoj. C\u0302i tiuj respondoj unue aperis en la decembra eldono de La Ondo de Esperanto (2022, No314)."}, {"text_idx": "#000029", "text": "Jen la pozitivaj\u0302oj pri 2022:\nPoznano lanc\u0302as dujarajn magistrajn studojn pri interlingvistiko.\nStartis la unikaj magistraj studoj pri interlingvistiko en AMU kun la c\u0302inaj gestudentoj. Startis la dujara magistra programo kiel specialig\u0302o kadre de studdirekto lingvistiko kaj informmastrumado."}, {"text_idx": "#000031", "text": "La homaj rajtoj estas interdependaj: la rajto aliri al edukado postulas observon de c\u0302iuj homaj rajtoj. Universala haveblo de edukado estas esenca por la individua digno kaj la kolektiva evoluo: g\u0302i estas s\u0302losilo por la Celoj por Dau\u0306ripova Evoluigo de Unuig\u0302intaj Nacioj. Ni bezonas inkluzivan, altkvalitan, justan kaj dumvivan edukadon."}, {"text_idx": "#000033", "text": "Legu la respondojn de la prezidanto de TEJO, Albert Stalin Tancinco Garrido (Filipinoj/Hispanio), al la demandoj de la tradicia jarfina enketo pri la atingoj kaj malsukcesoj en Esperantujo dum 2022. C\u0302i tiuj respondoj unue aperis en la decembra eldono de La Ondo de Esperanto (2022, No314):"}, {"text_idx": "#000034", "text": "Pli ol du jarojn post la komenco de la kronvirusa pandemio, la movado komencig\u0302is denove movig\u0302i antau\u0306en en plena rapideco: denove okazis c\u0302eeste la IJK en Nederlando kaj UK en Kanado, same kiel multaj aliaj landaj kaj regionaj kongresoj. Flanke de TEJO, ni superis, unuafoje en pluraj jaroj, pli ol mil individuajn membrojn, dank\u2019 al aparte tre sukcesaj Virtuala Kongreso kaj Retoso, kun pli ol 1400 alig\u0302intoj, reta hispanlingva enkonduka kurso kun plurdekoj da varbitoj, kaj viglaj varbaj kampanjoj de UEA kaj TEJO."}, {"text_idx": "#000035", "text": "APERo-16 okazos komence de marto kun la temo \u201cS\u0302ang\u0302oj\u201d"}, {"text_idx": "#000036", "text": "APERo-16 okazos apud Moskvo la 2-5an de marto 2023. APERo estas Antau\u0306Printempa Esperanta Renkontig\u0302o, dedic\u0302ita al la naskig\u0302tago de Moskva Esperanto-Asocio MASI, fondita la 24an de februaro 1995. C\u0302ar la 23a de februaro en Rusio estas la festa Tago de la patrujaj defendantoj, kiu post la disfalo de USSR ig\u0302is feritago, MASIanoj profitis g\u0302in por okazigi siajn renkontig\u0302ojn. Do, kutime APERoj pasis dum tiuj februaraj datoj. Sed ne plu. Lau\u0306 la malfelic\u0302a koincido la 24an de februaro okazis la konata evento, kio malfavoras al g\u0302uado de la amika etoso, per kiu famas esperantistaj renkontig\u0302oj. Tial la renkontig\u0302o estas transmetita al la komenco de marto. Ni esperu, ke neniu historisignifa okazaj\u0302o nigrigos nian renkontig\u0302on dum la kunvenaj diurnoj. Por malbonigi la humoron sufic\u0302as jam konscii, ke inter la kunvenintoj ne c\u0302iuj esperantistoj estas samideanoj. Sed ni esperas sukcesi teni almenau\u0306 la faman esperantistan eksterpolitikan neu\u0306tralecon."}, {"text_idx": "#000037", "text": "Varsovio akceptos la Bibliotekon Hector Hodler"}, {"text_idx": "#000038", "text": "\u201cEl la kvin plej grandaj esperanto-bibliotekoj nur la Biblioteko Hector Hodler (BHH) estas posedata de internacia esperanto-asocio. G\u0302i estas integrita en la organizaj\u0302o kaj kontribuas al ties laboro, ekzemple g\u0302i subtenas informadantojn, junualarajn, landajn kaj aliajn aktivulojn per informoj. Aliflanke BHH profitas de UEA, kiu donas al g\u0302i spacon en la Centra Oficejo en Roterdamo\u201d, \u2013 c\u0302i tiuj vortoj de Ziko M. Sikosek, skribitaj antau\u0306 preskau\u0306 20 jaroj, plu restas en la retejo de UEA."}, {"text_idx": "#000039", "text": "Demonstraj versioj de \u201cLa Ondo\u201d\nMusklaku la kovrilon por legi pliajn informojn."}, {"text_idx": "#000040", "text": "Demonstraj versioj de \u201cLa Ondo\u201d"}, {"text_idx": "#000041", "text": "Musklaku la kovrilon por legi pliajn informojn."}]